Era de 1323 annos martes diez y ocho dias de septiembre apareçio un cauallero en el çielo en la nuf, e domingo veynte y tres dias del mes sobredicho apareçio un signo en el çielo e vino en guissa de fuego, e naçio en oriente e fiçose siete partes e pussose en ocidente, eençerrose todo en uno, e en esta era ouvieron su façienda el rey don Lois de Françia e el rey de Aragon don Pedro, fijo del rey don Jaymes, e murio el rey de Françia su muerte, e el rey de Aragon murio de los golpes que le dieron en la façienda, e en este anno reyno en Françia y en Nauarra el rey Felipo e en Aragon don Alfonso.